stanford-oval/wikipedia huggingface dataset:
Uuden Musiikin Kilpailu 2023
Formaatti

Vuoden 2023 kilpailuun lähetettiin yhteensä 363 kappaletta, joista ammattilaisista koostuva raati valitsi seitsemän finalistia. Finalistit julkistettiin yleisölle 11. tammikuuta 2023 ja videot julkaistiin YouTubeen 12. tammikuuta 2023 jälkeen yksitellen. Kilpailun finalistit olivat Keira, Benjamin, Robin Packalen, Kuumaa, Portion Boys, Käärijä ja Lxandra. Kilpailun juonsi Samu Haber.
Voittaja valittiin yleisöäänestyksen ja kansainvälisten raatien yhteistuloksella, jossa yleisöäänestyksen painoarvo oli 75 prosenttia ja kansainvälisten raatien 25 prosenttia. Suomenkielisenä kommentaattorina toimi Mikko Silvennoinen ja ruotsinkielisinä selostajina Johan Lindroos ja Eva Frantz. Englanniksi selosti Jani Kareinen, venäjäksi Levan Tvaltvadze, ukrainaksi Galyna Sergeyeva, viittomakielellä Miguel Peltomaa sekä pohjoissaameksi Linda Tammela ja inarinsaameksi Heli Huovinen. Radio Suomessa juonsivat Sanna Pirkkalainen ja Toni Laaksonen. Kansainväliset raadit olivat vuonna 2023 Australia, Espanja, Iso-Britannia, Puola, Saksa, Ruotsi ja Ukraina.
Kilpailun kulku

Kilpailun finaali järjestettiin Turun Logomossa 25. helmikuuta 2023. Se lähetettiin suorana lähetyksenä Yle TV1 -kanavalla, Yle Areenassa sekä YleX, Yle Radio Suomi ja Yle X3M -radiokanavilta. Lähetystä seurasi keskimäärin 1,3 miljoonaa katsojaa.
Kilpailun kulku > Finaali

| Nro | Artisti | Kappale | Raadin pisteet | Yleisöäänet> Äänet | Yleisöäänet> Prosenttia | Yleisöäänet> Pisteet | Yhteensä | Sija |
| --- | --- | --- | --- | --- | --- | --- | --- | --- |
| 1 | Robin Packalen | ”Girls Like You” | 28 | 21 303 | 9,2% | 81 | 109 | 4 |
| 2 | Kuumaa | ”Ylivoimainen” | 44 | 16 569 | 7,1% | 63 | 107 | 5 |
| 3 | Käärijä | ”Cha cha cha” | 72 | 122 822 | 53,0% | 467 | 539 | 1 |
| 4 | Keira | ”No Business on the Dancefloor” | 42 | 23 933 | 10,3% | 91 | 133 | 3 |
| 5 | Benjamin | ”Hoida mut” | 34 | 8 416 | 3,6% | 32 | 66 | 7 |
| 6 | Lxandra | ”Something to Lose” | 46 | 6 312 | 2,7% | 24 | 70 | 6 |
| 7 | Portion Boys | ”Samaa taivasta katsotaan” | 28 | 32 612 | 14,1% | 124 | 152 | 2 |
| Kansainvälisten raatien antamat pisteet> Nro | Kansainvälisten raatien antamat pisteet> Kappale | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet> Yhteensä |
| --- | --- | --- | --- | --- | --- | --- | --- | --- | --- |
| 1 | "Girls Like You" | 2 | 0 | 2 | 8 | 2 | 2 | 12 | 28 |
| 2 | "Ylivoimainen" | 10 | 6 | 6 | 4 | 4 | 6 | 8 | 44 |
| 3 | "Cha cha cha" | 6 | 12 | 12 | 10 | 10 | 12 | 10 | 72 |
| 4 | "No Business on the Dancefloor" | 12 | 4 | 4 | 6 | 6 | 4 | 6 | 42 |
| 5 | "Hoida mut" | 0 | 2 | 0 | 12 | 12 | 8 | 0 | 34 |
| 6 | "Something to Lose" | 4 | 10 | 10 | 0 | 8 | 10 | 4 | 46 |
| 7 | "Samaa taivasta katsotaan" | 8 | 8 | 8 | 2 | 0 | 0 | 2 | 28 |
Kansainvälisten raatien pisteiden antajat
   – William Lee Adams   – Mark Forster   – Angy Fernández   – Cornelia Jakobs   – Kamil Staszczyszyn   – Jude York   – Timur Mirošnytšenko
Aiheesta muualla

Uuden Musiikin Kilpailu 2023 Internet Movie Databasessa (englanniksi)
Suomen euroviisukarsinnat (1961–2011) ja Uuden Musiikin Kilpailu (2012–)
| --- | --- |
1960–:   1961  1962  1963  1964  1965  1966  1967  1968  1969 
1970–:   1970  1971  1972  1973  1974  1975  1976  1977  1978  1979 
1980–:   1980  1981  1982  1983  1984  1985  1986  1987  1988  1989 
1990–:   1990  1991  1992  1993  1994  1995  1996  1997  1998  1999 
2000–:   2000  2001  2002  2003  2004  2005  2006  2007  2008  2009 
2010–:   2010  2011  2012  2013  2014  2015  2016  2017  2018  2019 
2020–:   2020  2021  2022  2023  2024  2025
Henkilöauto

Škoda Octavia on yksi Suomen myydyimpiä henkilöautomalleja.
Henkilöauto on yleensä pienehkö auto, joka on tarkoitettu ihmisten kuljetukseen. Autoon mahtuu kahdesta kahdeksaan henkilöä (yleensä viisi henkilöä) kuljettaja mukaan lukien. Lisäksi henkilöautossa on tavaratila.
Yleisesti henkilöautoina käsitettäviä alle 3 500 kiloa kokonaismassaltaan olevia henkilöautoja saa ajaa B-luokan ajo-oikeudella.
Henkilöautot joiden kokonaismassa on yli 3 500 kg mutta enintään 7 500 kg ajamiseen vaaditaan C1-luokan ajo-oikeus ja sitä painavampiin C-luokan ajo-oikeus. Tällaisia henkilöautoja ovat esimerkiksi vanhoista linja-autosta tai kirjastoautosta rakennetut ja muutoskatsastetut matkailuajoneuvot. Ajoneuvolaki ei määrittele henkilöautolle maksimipainoa, joten käytännössä raskaimmat henkilöautot voi olla 6 × 6 vetotavalla olevasta linja-autoalustasta rakennettuna matkailuajoneuvona jopa 26 000 kg kokonaismassaltaan.
Määrä Euroopassa

| Henkilöautot / 1000 asukasta> Maa | Henkilöautot / 1000 asukasta> 2000 | Henkilöautot / 1000 asukasta> 2004 | Henkilöautot / 1000 asukasta>  | Henkilöautot / 1000 asukasta>  | Henkilöautot / 1000 asukasta>  | Henkilöautot / 1000 asukasta>  | Henkilöautot / 1000 asukasta>  | Henkilöautot / 1000 asukasta>  | Henkilöautot / 1000 asukasta>  | Henkilöautot / 1000 asukasta>  | Henkilöautot / 1000 asukasta>  |
| --- | --- | --- | --- | --- | --- | --- | --- | --- | --- | --- | --- |
|  Puola | 260 | 314 |  |  |  |  |  |  |  |  |  |
|  Tanska | 347 | 354 |  |  |  |  |  |  |  |  |  |
|  Norja | 412 | 428 |  |  |  |  |  |  |  |  |  |
|  Suomi | 412 | 447 |  |  |  |  |  |  |  |  |  |
|  Ruotsi | 451 | 456 |  |  |  |  |  |  |  |  |  |
|  Espanja | 433 | 450 |  |  |  |  |  |  |  |  |  |
|  Yhdistynyt kuningaskunta | 426 | 462 |  |  |  |  |  |  |  |  |  |
|  Saksa | 532 | 550 |  |  |  |  |  |  |  |  |  |
|  Italia | 572 | 580 |  |  |  |  |  |  |  |  |  |
|  Islanti | 565 | 591 |  |  |  |  |  |  |  |  |  |
Rakenne ja toiminta

Henkilöauto tukeutuu tiehen neljän pyörän avulla. Pyörät on yhdistetty auton itsekantavaan koriin pyöräntuentalaittein, jotka mahdollistavat pyörien joustoliikkeen. Joustoliikkeen ansiosta auto myötäilee tien epätasasuuksia. Henkilöautossa on nykyisin poikkeuksetta itsekantava kori, jossa kori- ja runkorakenteita ei voida selkeästi erottaa toisistaan. Auton liikuttamiseen tarvitaan moottori, jonka tuottama voima välitetään pyöriin voimansiirron avulla. Auton nopeuden hidastamiseen tarvitaan jarrut, jotka muuttavat auton liike-energian lämmöksi ja mahdollistavat näin auton hidastamisen ja pysäyttämisen. Ohjaamista varten autossa on ohjauslaitteet jotka kääntävät pyöriä halutun kaartoliikkeen saavuttamiseksi. Auton korin sisällä on istuimet, joilla kuljettaja ja matkustajat istuvat. Kuljettajan paikalla ovat hallintalaitteet, joita ovat ohjauspyörä, erilaiset polkimet, vaihteenvalitsin ja lukuisat erilaisia auton toimintoja käyttävät kytkimet.
Rakenne ja toiminta > Pyörät ja pyöräntuenta

Auton pyörä muodostuu renkaasta ja vanteesta. Rengas on paineistetulla ilmalla täytettävä erilaisista kumeista valmistettu teräslangoilla vahvistettu ympyrämäinen kappale, joka asennetaan vanteen päälle ja joka on tietä vasten ja siten kantaa auton painon. Vanne, jonka päälle rengas on asennettu kiinnitetään pyörännapaan. Pyörännapa kiinnitetään autoon tukivarsilla, jotka sallivat pyörän koriinnähden pystysuuntaisen liikkeen. Auton painon kantavat jouset, joiden ansiosta pyörät joustavat koriin nähden eivätkä kaikki pyörään kohdistuvat iskut välity auton koriin ja toisaalta auton pyörä pysyy paremmin kiinni tiessä. Iskunvaimentimet hidastavat jousituksen liikkeitä estäen auton keinumisen ja hilliten korin liikkeitä erilaisissa ajotilanteissa.
Rakenne ja toiminta > Moottori

Henkilöautoissa käytetään pääasiassa nopeakäyntisiä nelitahtisia uppomäntämoottoreita, jotka käyttävät polttoaineena bensiiniä tai dieselöljyä. Bensiinikäyttöiset moottorit ovat yleisempiä kuin dieselmoottorit, mutta dieselmoottoreiden osuus henkilöautojen voimanlähteenä on kasvanut. Maakaasu ja alkoholi ovat muita polttoainevaihtoehtoja, mutta niiden osuus on huomattavasti pienempi. Brasiliassa, jossa voidaan käyttää maassa tuotettua sokeriruokoa etanolin valmistukseen osuus on huomattava.
Myös sähkömoottori-polttomoottori yhdistelmä eli nk. hybridivoimalaite on tulossa henkilöautoihin. Pelkkää sähkömoottoria henkilöautoissa käytetään tällä hetkellä lähinnä kaupunkialueen erilaisessa jakeluliikenteessä, mutta ykkösautoksikin tarkoitetut sähköautot, myös tila-autot, yleistyvät nopeasti. Nykyisin käytössä oleva akkuteknologia mahdollistaa jopa 600 kilometrin toimintasäteen ennen seuraavaa latausta.
Rakenne ja toiminta > Voimansiirto

Moottorin kampiakselilta voima siirretään kytkimen kautta vaihteistoon, jonka jälkeen voima jaetaan pyörille tasauspyörästön avulla ja johdetaan vetoakseleiden välityksellä pyöriin. Kytkimen tehtävänä on tuottaa liikkeellelähtemiseen tarvittava momentti erinopeuksilla pyörivien kampiakselin ja vaihteiston välille, sekä katkaista, että kytkeä voimanvälitys moottorilta vaihteistoon. Vaihteisto tarjoaa käytettäväksi useita erilaisia välityssuhteita, jotta autolla voidaan ajaa laajalla nopeusalueella siten että moottorin kierrosluku pysyy sen toiminta-alueella. Tasauspyörästö tarvitaan, jotta auton pyörät voisivat pyöriä eri nopeuksilla kaarteissa ajettaessa. Vetoakselit välittävät voiman pyörille, jotka muuttavat vääntömomentin rengas-tie-kontaktin avulla työntövoimaksi.
Rakenne ja toiminta > Jarrut

Jarruilla hidastetaan auton nopeutta tai pidetään jo pysähtynyt auto paikallaan. Henkilöautojen jarrut perustuvat kitkaan. Jarruissa on kitkapinta, johon painetaan jarrukenkää tai palaa, mikä pyrkii estämään kitkapinnan liikettä. Näin saadaan aikaan auton pyörään vääntömomentti, joka pyrkii pysäyttämään auton tai pitämään sen paikallaan. Nykyaikaiset autot on varustettu lukkiutumattomilla jarruilla, joiden ansiosta auton pyörät eivät lukkiudu voimakkaastikaan jarrutettaessa. Pyörien pysyessä pyörimässä auton ohjattavuus säilyy voimakkaasta jarrutuksesta huolimatta.
Rakenne ja toiminta > Kori

Henkilöautoissa on itsekantava kori. Itsekantava kori kantaa kaikki siihen kohdistuvat kuormitukset ilman erillisen rungon apua. Kaikki auton osat kiinnittyvät joko suoraan tai muiden osien välityksellä auton koriin. Korirakenteen tehtävänä on paitsi tarjota kiinnityspisteet ja tilat auton osille ja järjestelmille, myös tarjota tilat matkustajille ja matkatavaroille. Korin on suojattava matkustajia ja tavaroita sään ja törmäysten vaikutuksilta.
Rakenne ja toiminta > Sisustus

Matkustamossa ja tavaratilassa tarvitaan sisustus, jotta matkaaminen olisi miellyttävää, käytännöllistä ja turvallista. Matkustamossa tarvitaan ennen kaikkea istuimet. Edessä on istuimet kuljettajalle ja yhdelle matkustajalle. Lisäksi useimmissa henkilöautoissa on takaistuimet, joille mahtuu kaksi tai kolme matkustajaa. Tila-autoissa on myös tämänkin takana istuimet kahdelle tai kolmelle matkustajalle.
Rakenne ja toiminta > Hallintalaitteet

Auton ajamiseksi kuljettajalle tarvitaan laitteet auton ohjaamiseksi. Autoa ohjataan ohjauspyörän, polkimien, vipujen ja erilaisten kytkimien avulla. Ajon aikana kuljettava ohjaa auton kulkusuuntaa kääntelemällä ohjauspyörää, hallitsee auton nopeutta ja kiihtyvyyttä kaasupolkimen avulla, käyttää jarruja jarrupolkimella, sekä hallitsee erilaisten valojen ja merkkivalojen toimintaa erilaisten katkaisimien avulla. Hallintalaitteet on sijoitettava siten, että niiden käyttö ajon aikana olisi mahdollisimman helppoa ja vaivatonta.
Rakenne ja toiminta > Turvavarusteet

Henkilöautojen turvavarusteet jaotellaan usein passiivisiin ja aktiivisiin turvalaitteisiin. Passiviset turvalaitteet pyrkivät minimoimaan onnettomuuden seurauksia. Tällaisia ovat muun muassa turvavyöt ja -tyynyt eli airbagit. Aktiiviset turvalaitteet taas pyrkivät ehkäisemään onnettomuuteen joutumista. Tällaisia ovat muun muassa lukkiutumattomat jarrut, ajonvakautusjärjestelmät tai järjestelmät, jotka jarruttavat havaitessaan esteen auton edessä.
Aiheesta muualla

Kuvia tai muita tiedostoja aiheesta Henkilöauto Wikimedia Commonsissa
Roni Jokinen

| Roni Jokinen> Henkilötiedot |
| --- | --- |
Syntynyt: 6. helmikuuta 2004 (ikä 20) Jyväskylä, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  177 cm
Paino:  76 kg
Seura
Seura:  JYP
Sarja:  SM-liiga
Pelinumero:  18
Pelaajaura
Pääsarjaura:  2024–
Roni Johannes Jokinen (s. 6. helmikuuta 2004 Jyväskylä) on suomalainen jääkiekkopuolustaja, joka edustaa SM-liigajoukkue JYPiä. Hän laukoo oikealta.
Ura

Jokinen aloitti jääkiekkoilun omien sanojensa mukaan 4–5-vuotiaana Diskoksessa, josta hän siirtyi C2-juniori-ikäisenä JYPiin. Jokinen oli kaudella 2019–2020 C-nuorten SM-karsinnoissa joukkueensa tehokkain puolustaja tehoilla 6+15=21. Kaudella 2022–2023 hän toimi yli-ikäisenä JYPin U18-joukkueen varakapteenina ja oli joukkueen tehokkain puolustaja tehoilla 5+12=17. Kaudella 2023–2024 Jokinen oli kahdeksalla osumallaan JYPin U20-joukkueen eniten maaleja tehnyt puolustaja Ossi-Veikka Vuontisvaaran kanssa. Hän jakoi 30 tehopisteellään koko U20 SM-sarjan puolustajien pistepörssin neljännen sijan Ässien Topi Vuoren ja TPS:n Frans Kulmalan kanssa.
Toukokuussa 2024 Jokinen teki JYPin kanssa 1+1-vuotisen SM-liigasopimuksen. Hän sai tililleen ensimmäisen liigaottelunsa kauden 2024–2025 avauskierroksella 10. syyskuuta 2024 Pelicansia vastaan. Jokinen merkittiin JYPin 13. hyökkääjäksi. Hän jäi ottelussa kuitenkin ilman peliaikaa. Jokinen teki liigauransa avausmaalin 25. lokakuuta 2024 Helsingin IFK:ta vastaan. Hän keräsi ottelusta teholukeman +2. Tero Lehikoinen valitsi Jokisen ottelun Alumnien tähtien kakkostähdeksi.
Pelityyli

Jokinen on kuvaillut olevansa kiekollinen puolustaja, joka avaa hyvin peliä. Hän on maininnut esikuvakseen Sami Vatasen.
Muuta

Jokinen valmistui ylioppilaaksi Schildtin lukiosta syksyllä 2023. Hänen isänsä Jyrki Jokinen pelasi omalla urallaan hyökkääjänä pudotuspelit mukaan lukien yhteensä 324 SM-liigaottelua JyP HT:ssä ja hän loi pääsarjauraa myös yhden kauden Itävallassa. Jyrki valmensi myöhemmin JYPin junioreissa Ronin pelatessa siellä.
Puukarin pysäkki

Puunkarin seisake (lyhenne Pkr., ratakm 818,358) on lakkautettu rautatieliikennepaikka Suomen rataverkkoon kuuluvalla rataosalla Joensuu–Kontiomäki. Liikennepaikka sijaitsi rakentamishetkellä Valtimon kunnassa, joka kuuluu nykyään Nurmeksen kaupunkiin
Puunkarin pysäkki rakennettiin syrjäisen Puukarin kyläkeskuksen lähelle. Liikennepaikalle rakennettiin tyyppipiirrustuksien mukainen laiturirakennus, jollainen vastaava oli rakennettu muun muassa Puunkarin laiturivaihteelle. Se avattiin rataosan perustamisen yhteydessä vuonna 1929 laiturivaihde. Liikennepaikka alennettiin laiturivaihteeksi vuonna 1968 ja seuraavana vuonna sen miehitys päättyi. Tavaraliikenteen päätyttyä vuonna 1981 Puukari jäi seisakkeeksi. Vuonna 1990 henkilöliikenne päättyi monen muun Nurmeksen radan seisakkeen yhteydessä. Se myös lakkautettiin liikennepaikkana vuonna 2007. Laiturirakennus on siirretty muualle ja sivuraide on purettu.
Karhunpään seisake

Karhunpään seisake (lyhenne Khp., ratakm 797,471) on lakkautettu rautatieliikennepaikka Suomen rataverkkoon kuuluvalla rataosalla Joensuu–Kontiomäki. Liikennepaikka sijaitsi rakentamishetkellä Valtimon kunnassa, joka kuuluu nykyään Nurmeksen kaupunkiin
Karhunpään laiturivaihde rakennettiin syrjäisen Karhunpään kyläkeskuksen lähelle. Liikennepaikalle rakennettiin tyyppipiirrustuksien mukainen laiturirakennus, jollainen vastaava oli rakennettu muun muassa Puunkarin pysäkille. Se avattiin rataosan perustamisen yhteydessä vuonna 1929 laiturivaihde. Liikennepaikka muutettiin miehittämättömäksi seisakevaihteeksi vuonna 1964. Tavaraliikenteen päätyttyä vuonna 1970 Karhunpää jäi seisakkeeksi. Vuonna 1990 henkilöliikenne päättyi monen muun Nurmeksen radan seisakkeen yhteydessä ja sen myötä se myös lakkautettiin liikennepaikkana. Laiturirakennus ja sivuraide on purettu.
Kanadan evankelis-luterilainen kirkko

| Kanadan evankelis-luterilainen kirkko |
| --- | --- |

Suuntautuminen:  Luterilainen
Johtaja:  Piispa Susan C. Johnson
Yhteistyötahoja:  Luterilainen maailmanliitto
Toiminta-alue:  Kanada
Jäseniä:  95 000
Kotisivu:  https://www.elcic.ca/
Infobox OKVirheellinen NIMI-arvo: 
Kanadan evankelis-luterilainen kirkko on luterilainen kirkkokunta Kanadassa. Sillä on 95 000 jäsentä. Se on Luterilaisen maailmanliiton jäsen.
Aiheesta muualla

Kirkon kotisivut
Pohjakosken seisake

Pohjakosken seisake (lyhenne Pjk., ratakm 851,195) on lakkautettu rautatieliikennepaikka Suomen rataverkkoon kuuluvalla rataosalla Joensuu–Kontiomäki. Vuoteen 1949 liikennepaikka oli nimeltään Pahan laiturivaihde. Liikennepaikka sijaitsi Sotkamossa, Kiantaperän kylässä.
Pohjakosken laiturivaihde koostui laiturista ja vaatimattomasta, vuonna 1927 valmistuneesta laiturirakennuksesta. Pohjakoski (Paha) rakennettiin alun perin laiturivaihteeksi, mutta se muutettiin miehittämättöksi jo vuonna 1954. Tavaraliikenne päättyi vuonna 1976, minkä jälkeen se toimi vuoteen 1984 seisakkeena. Liikennepaikkana Pohjakoski lakkautettiin seuraavana vuonna. Laiturirakennus ja sivuraide on purettu.
Koottavat seikkailut

| Koottavat seikkailut> Some Assembly Required |
| --- | --- |

Tyyli:  tilannekomedia
Kestoaika:  22–23 minuuttia
Luoja(t):   Dan Signer  Howard Nemetz 
Pääosissa:   Kolton Stewart  Charlie Storwick  Harrison Houde  Sydney Scotia  Dylan Playfair  Travis Turner 
Alkuperämaa:  Kanada
Alkuperäiskieli:  englanti
Verkko:  Netflix
Esitetty:  2014 –  2016
Tuotantokausia:  3
Jaksoja:  57
Tunnuskappale:  ”Here We Go” Kolton Stewart
Tuotanto
Ohjaaja(t):   Jonathan A. Rosenbaum  Adam Weissman  Siobhan Devine  Steve Wright  Howard Nemetz  Milo Shandel  Ken Friss  Raugi Yu  Heather Hawthorn Doyle 
Käsikirjoittaja(t):   Howard Nemetz  Dan Signer  Jennica Harper  Nathaniel Moher  Ryan W. Smith  Cole Bastedo  Jennifer Siddle  Meredith Hambrock  Nadiya Chettiar 
Säveltäjä(t):   Matthew Tishler  Andrew Ang 
Tuotantoyhtiö(t):  Thunderbird Films
Aiheesta muualla
Virallinen sivusto
IMDb 
Koottavat seikkailut (Some Assembly Required) on kanadalainen teinitilannekomediasarja, jota esitetään Netflixissä maailmanlaajuisesti. Sarjan on luonut Dan Signer ja Howard Nemetz, ja pääosissa ovat Kolton Stewart, Charlie Storwick, Harrison Houde, Sydney Scotia, Dylan Playfair, Travis Turner, ja Ellie Harvie. Ensimmäinen kausi sisältää 26 jaksoa, jotka kaikki olivat saatavilla Netflixistä 19. kesäkuuta 2015 alkaen. Kolmas ja viimeisin tuotantokausi esitettiin 6. kesäkuuta 2016. Sarjan hahmoja on mm. Jarvis, Piper, Knox, Aster, Geneva, Bowie ja Candace. Sarja kertoo nuorista, jotka saavat haltuunsa leluyhtiön, jonka pyörittämisessä syntyy monenmoisia haasteita.
Vihtamon seisake

Vihtamon seisake (lyhenne Vim., ratakm 876,625) on lakkautettu rautatieliikennepaikka Suomen rataverkkoon kuuluvalla rataosalla Joensuu–Kontiomäki. Liikennepaikka sijaitsi Sotkamossa, Torinkylässä
Vihtamon laiturivaihde koostui laiturista ja vaatimattomasta, vuonna 1927 valmistuneesta laiturirakennuksesta. Vihtamo rakennettiin alun perin laiturivaihteeksi, mutta se muutettiin miehittämättömäksi seisakevaihteeksi 1968. Tavaraliikenne päättyi vuonna 1976, minkä jälkeen se toimi vuoteen 1984 seisakkeena. Liikennepaikkana Vihtamo lakkautettiin samana vuonna. Laiturirakennus ja sivuraide on purettu.
Better Than Raw

| Better Than Raw Helloween |
| --- | --- | --- |

Studioalbumin tiedot
 Äänitetty : 1997, Chateau du Pape, Hampuri, Saksa
 Julkaistu: 1998
 Tuottaja(t): Tommy Hansen &  Helloween
 Tyylilaji: heavy metal, power metal
 Kesto: 55.00
 Levy-yhtiö: Castle Communications
Listasijoitukset
  7.
Helloweenin muut julkaisut
| High Live 1996 | Better Than Raw 1998 | Metal Jukebox 1999 |
Better Than Raw on Helloweenin kahdeksas studioalbumi, joka julkaistiin vuonna 1998. Se oli Master of the Ringsin ja The Time of the Oathin jälkeen kolmas levy tällä kokoonpanolla. Albumilta julkaistiin I can ja Hey Lord! -singlekappaleet. Levyllä on muun muassa latinaksi laulettu kappale, Lavdate Dominum. Levyn tiimoilta Helloween kiersi maailmaa Iron Maidenin lämmittely-yhtyeenä heidän Virtual XI-levynsä kiertueella.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Deliberately Limited Preliminary Prelude in Z |  | Kusch | 1.45 |  |  |  |  |  |
| 2. | Push | Deris, Kusch, Weikath | Kusch | 4.47 |  |  |  |  |  |
| 3. | Falling Higher | Deris, Weikath | Weikath | 4.48 |  |  |  |  |  |
| 4. | Hey Lord! | Deris | Deris | 4.07 |  |  |  |  |  |
| 5. | Don't Spit on My Mind | Deris | Deris, Grosskopf | 4.25 |  |  |  |  |  |
| 6. | Revelation | Deris | Kusch | 8.23 |  |  |  |  |  |
| 7. | Time | Deris | Deris | 5.45 |  |  |  |  |  |
| 8. | I Can | Weikath | Deris, Weikath | 4.39 |  |  |  |  |  |
| 9. | A Handful of Pain | Deris | Kusch | 4.49 |  |  |  |  |  |
| 10. | Lavdate Dominum | Weikath | Weikath | 5.12 |  |  |  |  |  |
| 11. | Midnight Sun | Weikath | Weikath | 6.20 |  |  |  |  |  |
|  |  |  |  | 55.00 |  |  |  |  |  |
| Expanded-levyn lisäkappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Back on the Ground | 4.39 |  |  |  |  |  |  |  |
| 2. | A Game We Shouldn't Play | 3.38 |  |  |  |  |  |  |  |
| 3. | Perfect Gentleman (live)  | 3.27 |  |  |  |  |  |  |  |
| 4. | Moshi Moshi – Shiki No Uta (live drum solo)  | 6.53 |  |  |  |  |  |  |  |
|  |  | 18.37 |  |  |  |  |  |  |  |
Kokoonpano

Andi Deris – laulu
Markus Grosskopf – basso
Michael Weikath – kitara
Roland Grapow – kitara
Uli Kusch – rummut
Sijoitukset Suomen virallisella albumilistalla

16/1998 7 selvennä
17/1998 10 lähde?
18/1998 8
19/1998 20
20/1998 34
21/1998 37
22/1998 37
25/1998 30
26/1998 35
Arvostelut

Allmusic:
Aiheesta muualla

Better Than Raw Discogsissa. (englanniksi)
Albumi Better Than Raw Encyclopaedia Metallum -sivustolla (englanniksi)
Paakin seisake

Paakin seisake (lyhenne Pki., ratakm 884, 619) on lakkautettu rautatieliikennepaikka Suomen rataverkkoon kuuluvalla rataosalla Joensuu–Kontiomäki. Liikennepaikka sijaitsi Sotkamossa, Paakinmäen kylässä
Paakin laiturivaihde koostui laiturista ja vaatimattomasta, vuonna 1925 valmistuneesta laiturirakennuksesta. Se rakennettiin samoin piirrustuksin kuin Vihtamon laiturirakennus. Paaki rakennettiin alun perin laiturivaihteeksi, mutta se muutettiin Vihtamon tavoin miehittämättömäksi seisakevaihteeksi vuonna 1968. Tavaraliikenne päättyi vuonna 1976, minkä jälkeen se toimi vuoteen 1984 seisakkeena. Liikennepaikkana Paakki lakkautettiin samana vuonna. Laiturirakennus ja sivuraide on purettu.
Fanta

| Fanta |
| --- | --- |
 Fantan logo, joka on ollut käytössä Suomessa vuodesta 2017 eteenpäin.
Tyyppi:  virvoitusjuoma
Valmistaja:  The Coca-Cola Company Sinebrychoff (Suomessa)
Alkuperä:   Natsi-Saksa  Italia (Fanta Appelsiini)
Valmistus aloitettu:  1940   1955 (Fanta Appelsiini)
Maku:  appelsiini
Infobox OKNimi-testi OK: 
Suomessa aiemmin käytetty logo, joka on yhä käytössä joissain maissa
Fanta Klassik, jota myytiin Saksassa vuonna 2015 Fantan 75. juhlavuotena.
Fanta on The Coca-Cola Companyn virvoitusjuomamerkki.
Sinebrychoff valmistaa, myy ja toimittaa Fantaa Suomessa. Fanta on Suomen neljänneksi suurin virvoitusjuomamerkki. Fanta on maailman suosituin appelsiinivirvoitusjuoma ja myös suomalaisnuorten suosituin appelsiinivirvoitusjuoma. Fantan kansainväliseen tuoteperheeseen kuuluu yli 250 makua.lähde?
Historia

Coca-Colan Saksan johtaja Max Keith kehitti Fantan Saksassa vuonna 1940, sillä Coca-Colaan ainesosia ei voitu enää viedä sinne Britannian ja Ranskan sodanjulistuksista johtuvien kuljetusongelmien vuoksi. Fantan nimi tulee saksan kielen sanasta ”Fantasie”, joka tarkoittaa mielikuvitusta. Juoma kehitettiin paikallisista aineksista ja alkuperäiseen reseptiin kuului muun muassa sokerijuurikasta, heraa ja omenaa. Nykyinen appelsiinin makuinen Fanta julkaistiin ensimmäisen kerran Italiassa vuonna 1955.  Aluksi Fantaa oli saatavilla vain Euroopassa, mutta 1960-luvulla sen myynti levisi maailmanlaajuiseksi.